Innlandet bedriftsidrettskrets Orienteringsutvalget, Hamar

**ÅRSBERETNING 2023**

# Administrasjon:

Arve Hagen BIL har i 2023 vært orienteringsutvalg i Innlandet bedriftsidrettskrets med Kristin Haga som leder. Arve Hagen BIL fungerer også som premieutvalg.

O-utvalget har hatt ansvar for utkjøring av resultater, klubblister, deltakerlister og løpende oppdateringer av hjemmesida. Mot et honorar, har Tore Jørgensen, hatt det administrerende ansvaret for hjemmesiden for O-utvalget.

I tillegg takker vi Stein Arne Nergård for de fine artiklene, med bilder, han har lagt ut på Kondis, med lenke til hjemmesiden, etter alle løp. Noen arrangører har lagt ut kart og løyper på Livelocks. Knut Martinsen har vært ranking fører og har utført denne oppgaven utmerket. Dette er til god hjelp for o-utvalget. Det er mange som har glede av å lese rankingen.

Tidtakerprogrammet har fungert bra. Det er gjort innkjøp av 7 nye stemplingsenheter. Det er 31, 38, 53, 55, 56, 61 og 62. Disse er gule enheter.

Batteriet på hjertestarteren må byttes før første løp våren 2024. Dette tar Arve Hagen BIL ansvar for å ordne. Det er byttet batteri i en time recorder.

Det er et stort ønske at alle som er kommet i mål, skriver egen tid. Eller merknad at de har brutt / ødelagt brikke, da dette vil lette arbeidet for de som har ansvar for utregning av tidene, etter løpet. Det er eneste kontrollen arrangørene også har, at alle har kommet trygt i mål.

Bedriftsidrettskretsen fører regnskapet. Ansvarlig oppdatering av utstyr tilknyttet løpene, har vært styret i Arve Hagen BIL.

 Kvaliteten på løyper og kart har vært gjennomgående god.

O-utvalget oppfordrer flere til å melde seg som arrangør til løpene i 2024, og at små klubber kan gå sammen om å arrangere. De kan for eksempel be o-klubber om bistand til å legge løyper og ordne kart. Det har vært en utfordring å skaffe arrangør til alle løp sesongen 2023. Det er 4 løp som er blitt avlyst pga. manglende arrangører eller dårlige værforhold. Det ble gjennomført 16 løp, av disse 2 sprint.

**ANTALL LØP PR. SESONG =16**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ÅR** | **2015** | **2016** | **2017** | **2018** | **2019** | **2020** | **2021** | **2022** | **2023** |
| **ANTALLLØPERE/ARR:** | **3934** | **4242** | **3856** | **3534** | **3460** | **771** | **1524** | **2366** | **1912** |
| **GJENNOMSNITT****PR. LØP** | 196,7 | 212,1 | 192,8 | 176,7 | **173,0** | **110,1** | **117,2** | **118,3** | **119,5** |

#  Informasjon om løpene, påmelding og resultater:

Terminlista og opplysninger til de enkelte løp ble lagt ut på O-utvalgets hjemmeside: [www.hedoppbedriftsorientering.no.](http://www.hedoppbedriftsorientering.no/) Det ser ut til at alle startende henter informasjon fra hjemmesiden. For å eventuelt rekruttere nye løpere, oppfordres det til at arrangører reklamerer løp også via andre medier, for eksempel via Facebook.

Påmelding via hjemmesiden har fungert bra. Tore Jørgensen har sendt ut lister til arrangørklubben og O-utvalget. Resultatene legges ut på hjemmesiden.

#  Informasjon fra o-utvalget:

.

De som har krysset av at de ønsker premie, og har mange nok løp, får premie for sesongen 2023. Startkontingenten har vært på kr. 110.-/ etteranmelding kr. 160.-.

O-utvalget hadde for 2022 bestemt at Mjøs-O skulle få kr. 10.000,- i tilskudd. I 2023 er det tildelt kr. \_\_\_\_\_\_\_\_\_\_\_ i tilskudd til Mjøs-O. Dette for å støtte det gode arbeidet de gjør for rekruttering til O-sporten i Mjøs området.

Arve Hagen Bil takker for oss i O-utvalget, og overlater ansvaret til Sparebanken1 Østlandet, for sesongene 2024-2025.

Styret

Arve Hagen BIL